Blye boodskap vanaf die Afrikaanse Handelsinstituut | News24
Blye boodskap vanaf die Afrikaanse Handelsinstituut
Foto: verskaf Riaan Odendaal, Anton Van Riet en Christo Botes.
DIE Nasionale President van die Afrikaanse Handelsinstituut (AHI) Christo Botes het 'n positiewe boodskap gebring te midde van wêreld wye ekonomiese uitdagings.
Die AHI laer Suidkus het 'n paar toekenings ontvang vir die onlangse stigting van die tak. Anton van Riet as voorsitter, Hilton O'Dwyer as visie­-voorsitter en Marian Pieterse as sekretaresse. Hierdie jaar gedenk die AHI sy vyf en sewentigste bestaansjaar.
Die AHI is 'n lid van Busa en spog met van die grootste maatskappye in die land as korporatiewe lede. Met meer as agt duisend besighede en 'n honderd vier en tagtig duisend werknemers in werkgewers organinsasies het die AHI 'n uitstekende bedingings voordeel.
Die ondersteuning van nasionale, provinsiale en plaaslikke regering is baie goed en die AHI reik uit na ander besigheids liggame soos South Coast Chamber of Commerce and Industry, Port Shepstone Business Forum, Business against Crime, KZN Business association en andere. "Red tape" is aangeroer as 'n struikelblok vir ontwikkelling en deur samewerking met plaaslike bestuur help die AHI om dit sinvol aan te spreek. Planne neem tot agtien maande om goedgekeur te word op die Suidkus. Elders is die tyd afgebring na tien dae en die herstel van slaggate na drie dae.
Dit is een voorbeeld van wat moontlik is as daar samewerking tussen besigheid en regering plaasvind. Besighede moet ook mekaar ondersteun en gedagtes en energie bring wat gemeenskaplikke voordeel tot gevolg het. Elke moeilikke gebeurtenis in die geskiedenins het geleentheid geskep vir oplossings en verbetering. Ons bevind ons nou daar en ons kan die beste resultate verwag as ons almal skouer aan die wiel slaan.